Ungdoms-VM i håndbold 2011 (mænd)

Ungdomsverdensmesterskabet i håndbold for mænd 2011 var det 4. ungdoms-VM i håndbold for mænd, og slutrunden med deltagelse af 20 hold blev afviklet i to arenaer i Mar del Plata, Argentina i perioden 10. – 20. august 2011. Spillere født i 1992 eller senere kunne deltage i mesterskabet.

Turneringen blev vundet af Danmark, som i finalen besejrede Spanien med 24-22. Bronzemedaljerne blev vundet af Sverige, som vandt 28-24 over Frankrig. Det var anden gang i turneringens historie, at Danmark sikrede sig titlen – første gang var i 2007. Spanien havde aldrig tidligere vundet medaljer ved ungdoms-VM for mænd, mens det var tredje gang i træk, at det svenske hold vandt bronzemedaljer.

Slutrunde

Værtsland og arenaer 

Slutrunden blev afviklet i Mar del Plata, Argentina. Argentina var ungdoms-VM-værtsland for første gang. Kampene blev afviklet i to arenaer:

Hold

Kvalifikation 

I Afrika gjaldt juniorafrikamesterskabet 2010 som kvalifikation. Mesterskabet blev afholdt i Libreville, Gabon i perioden 24. – 30. juli 2010, og de tre VM-pladser gik til de tre bedst placerede hold ved mesterskabet: Egypten, Tunesien og Gabon.

Asien fandt sine tre deltagere ved ungdomsasienmesterskabet 2010, som blev afholdt i Abu Dhabi, Forenede Arabiske Emirater i perooden 3. – 15. juli 2010. De tre bedste hold ved mesterskabet, Qatar, Sydkorea og Bahrain, kvalificerede sig til VM-slutrunden.

Fra Europa kvalificerede ni bedste hold fra U.18-EM 2010 sig til slutrunden. Derudover var Europas deltager ved ungdoms-OL 2010, Frankrig, også kvalificeret til slutrunden.

I Panamerika talte ungdomspanamerikamesterskabet 2011, som blev afholdt i Barquisimeto, Venezuela den 1. – 5. maj 2011, som kvalifikationsstævne. Herfra kvalificerede Brasilien og Chile sig til slutrunden. Derudover var Argentina som værtsland automatisk deltager.

Endelig var Oceanien blevet tildelt én plads ved VM-slutrunden, og den plads gik til New Zealand.

Lodtrækning 

Lodtrækningen til gruppeinddelingen i den indledende runde blev foretaget den 21. maj 2011 i Thessaloniki. Inden lodtrækningen var holdene blev fordelt i fem seedningslag.

Lodtrækningen resulterede i følgende gruppesammensætning.

Indledende runde 

De 20 hold var inddelt i fire grupper med fem hold i hver. I hver gruppe spillede de fem hold en enkeltturnering alle-mod-alle, og de to bedste hold fra hver gruppe gik videre til kvartfinalerne. Holdene, der sluttede som nr. 3, 4 eller 5 i hver gruppe, spillede videre i placeringsrunden om 9.- til 20.-pladserne.

Kampene i gruppe A og D blev spillet i Estadio Polideportivo Islas Malvinas, mens kampene i gruppe B og C afvikledes i Estadio Once Unidos.

Gruppe A

Gruppe B

Gruppe C

Gruppe D

Finalekampe 

Otte hold var gået videre til kvartfinalerne fra den indledende runde, og herfra blev turneringen afviklet som en ren cupturnering. Taberne i kvartfinalerne spillede videre om 5.- til 8.-pladsen, mens taberne i semifinalerne spillede om bronzemedaljerne i bronzekampen.

Placeringskampe 

Placeringskampene om 5.- til 8.-pladsen havde deltagelse af de fire hold, der blev slået ud i kvartfinalerne. Holdene mødtes først i to semifinaler, hvorfra vinderne gik videre til kampen om 5.-pladsen, mens taberne måtte tage til takke med at spille om 7.-pladsen.

Placeringskampene om 9.- til 12.-pladsen havde deltagelse af de fire hold, der endte på tredjepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 9.-pladsen, mens taberne måtte tage til takke med at spille om 11.-pladsen.

Placeringskampene om 13.- til 16.-pladsen havde deltagelse af de fire hold, der endte på fjerdepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 13.-pladsen, mens taberne måtte tage til takke med at spille om 15.-pladsen.

Placeringskampene om 17.- til 20.-pladsen havde deltagelse af de fire hold, der endte på femtepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 17.-pladsen, mens taberne måtte tage til takke med at spille om 19.-pladsen.

Medaljevindere

All star-hold

Andre udmærkelser

Topscorere

Kilder / eksterne henvisninger 
 Handball Argentina – IV Men's Youth World Championship   
 IHF – IV Men's Youth World Championship-Argentina 2011

Noter 

Håndbold i 2011
VM i håndbold